text: পদার্থের অবস্থা | BDclass
  Published by Mohammad Arman on October 2, 2018 October 2, 2018
  *ভূমিকা ( Introduction ) "গ্যাস" শব্দের উদ্ভাবক হলেন বেলজিয়ামের চিকিৎসক ভন হেলমন্ট । পদার্থের যে কয়টি ভৌত অবস্থা আছে, গ্যাস তাদের মধ্যে অন্যতম। পদার্থের প্রতিটি ভৌত অবস্থা আমাদের পরিবেশের সাথে অঙ্গাঙ্গিভাবে জড়িত। পদার্থের অন্য দুটো গুরুত্বপূর্ণ ভৌত অবস্থা হলো তরল ও কঠিন। তরল ও গ্যাসীয় দশা দুটো প্রবাহী কিন্তু কঠিন দশাটি প্রবাহী নয়। তবে কঠিন দশাটিও প্রবাহী হতে পারে। কোনো পদার্থের ভৌত অবস্থা স্থিতিশীল নয় বরং তাপ ও চাপে পরিবর্তনশীল।
  *পদার্থের পুঞ্জিভূত অবস্থা ( States of Aggregation of Matter ) ১৯৯৫ সালে বিজ্ঞানীগণ পদার্থের পাঁচটি রূপ সম্পর্কে ধারণা দিয়েছেন। পদার্থের সর্বশেষ আবিষ্কৃত অবস্থা হলো 'বোস-আইনস্টাইন ঘনীভুত '। এ রূপটি আবিষ্কারের জন্য বিজ্ঞানী বোস ১৯৯৫ সালে নোবেল পুরস্কার পেয়েছেন। প্রধান পাঁচটি অবস্থা কঠিন, তরল, গ্যাসীয়, প্লাজমা ও বোস। আইনস্টাইন ঘনীভূত অবস্থাগুলোর প্রতিটিকে আবার দশাও বলা হয়। দশা বলতে বুঝানো হয় পদার্থের একটি ভৌত অবস্থাকে। যদি শক্তি (যেমন- তাপমাত্রা বৃদ্ধি বা চাপ বৃদ্ধি ) যোগ করা হয় বা শক্তি নিয়ে নেয়া হয় (যেমন-তাপমাত্রা হ্রাস বা চাপ হ্রাস ) তাহলে সেখানে ভৌত পরিবর্তন দেখা যায়। একটি পদার্থের অবস্থা আর কিছুই নয় বরং পদার্থের অনু বা পরমাণুর ভৌত অবস্থা।